20-årige Marcus Pedersen skifter fra Frederiksen White Hawks til Aalborg Pirates.

Det 20-årige talent Marcus Pedersen har lavet det såkaldte "forbudte skifte", efter han har skrevet under med Aalborg Pirates. Den unge spiller har indtil nu spillet hos Frederikshavn White Hawks, men skifter nu til den aalborgensiske klub ligesom både Nicolai Meyer, Christopher Frederiksen og Christian Nordentoft har gjort tidligere. - Marcus Pedersen er et ungt talent, som vi har haft kigget på i nogle sæsoner, og nu var det muligt for ham at komme til Aalborg. Igennem hele hans ungdomskarriere har han været en spiller, der har haft et godt øje for målet, siger cheftræner Garth Murray i en pressemeddelelse. Marcus Pedersen har spillet 125 kampe og fire sæsoner i Metal Ligaen for Frederiksen trods sine 20 år. I forrige sæson var han også omkring det danske U20-landshold, hvor det blev til tre kampe. - Marcus har et stort potentiale, og vi er sammen overbevidst om, at rammerne i Aalborg kan gavne både ham og klubben, siger Garth Murray.